༄༅། །རྒྱ་གར་སྐད་དུ། ཀལྱ་སྭ་ར་ས་ཏི་ཤ་ཀྲ་གྲི་བ་ན་མ་ཤ་ཏི་ར་ཀ་ཏི། བོད་སྐད་དུ།
སྙན་ངག་གི་བསྟན་བཅོས་དབྱངས་ཅན་གྱི་མགུལ་རྒྱན་ཞེས་བྱ་བའི་ཚིག་ལེའུར་བྱས་པ།
འཇམ་དཔལ་གཞོན་ནུར་གྱུར་པ་དང་། ངག་གི་ལྷ་མོ་དབྱངས་ཅན་མ་ལ་ཕྱག་འཚལ་ལོ། །
དད་པའི་རྒྱ་མཚོར་མཁྱེན་པའི་རླབས་གཡོ་དམ་པའི་གཏིང་ནི་མི་དམན་ལ། །མཚན་དཔེའི་ལྦུ་
ཕྲེང་བསོད་ནམས་ཆུ་སྐྱེས་ཡེ་ཤེས་བཟང་པོའི་ཟེའུ་འབྲུ་ཅན།
།ཐུགས་རྗེའི་མཁྱེན་ཡངས་
སྟོབས་བཅུའི་ཆུ་རྒྱས་སྐུ་བཞིའི་ནོར་བུ་འབར་བས་མཛེས། །ཀུན་མཁྱེན་སངས་རྒྱས་གདེངས་
3 ཚན་པ་འདིའི་མ་དཔེ་བོད་ལྗོངས་དཔེ་མཛོད་ཁང་ན་བཞུགས་པ་པཎ་ཆེན་འདིའི་གསུང་གི་ཁོངས་སུ་འདུག་ཅིང་། ཚིག་སྒྲོས་ཀྱང་ཧ་ལམ་
འདྲ་བ་ཙམ་འདུག་ཀྱང་། ཡིན་པའི་ངེས་པ་མ་རྙེད་པས་སླད་ནས་བརྟག་གོ །
-385-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཅན་བདག་པོ་བདག་བློའི་པད་མཚོར་ཞབས་བསྟེན་མཛོད། །ཀུན་ནས་དང་བའི་ཆུ་གཏེར་ཡིད་
འོང་རླབས་ཕྲེང་གར་གྱིས་རོལ་བའི་ནང༌།
།མཚོ་སྐྱེས་གསར་པ་འཛུམ་པའི་མདངས་ཅན་
འདབ་རྒྱས་གཡོ་བའི་ཟུར་མིག་ཅན། །གེ་སར་གཞོན་ནུ་བསེར་བུས་བསྐྱོད་ལ་མངར་བའི་དྲི་
བཞོན་སྣང་བའི་དཔལ། །ལེགས་ལྡན་འགྲོ་བའི་མིག་གི་དགའ་སྟོན་དཔལ་ལྡན་པདྨོས་བདག་
སྐྱོངས་མཛོད། །ལག་གཡས་འོད་ཟེར་ཉི་གཞོན་འཆར་ཁའི་མདངས་ཅན་རྣམ་པར་བགྱིངས་
པའི་སེང་གེ་མཆོག་ལ་རོལ་པས་བཞུགས། །ཐུབ་པའི་གསུང་རབ་རྣམ་པར་སྤེལ་སླད་ལོ་
འདབ་གསར་པ་དཀྲིགས་པའི་སྟེང་ན་སྤོ་ཏི་དང༌། །ཀུན་རྨོངས་རབ་རིབ་རྣམ་པར་བསལ་ཕྱིར་
ཨན་ད་རྙིལ་གྱི་འོད་ལས་ཆེས་ལྷག་འབར་བའི་རལ་གྲི་བསྣམས། །ཀ་ཡེ་འཇམ་དབྱངས་སྙན་
ངག་མཁན་ཞེས་ཀུན་གྱི་རྣ་བར་ཡི་གེའི་གྲགས་འབར་དེ་ལ་འདུད། །འོ་མཚོའི་མདངས་ལྟར་
དཀར་བའི་སྐུ་ནི་སྤྲིན་སྔོན་རུམ་ན་འཛུམ་པའི་འོད་ཆགས་པ། །ཆུ་སྐྱེས་དཀར་པོ་རབ་ཏུ་རྒྱས་
སྟེང་དྲི་ཞིམ་དཀྲིགས་པའི་གེ་སར་གཡོ་བའི་རྩེར། །རབ་དཀར་ཤེལ་གྱི་རི་དབང་ལྟར་བརྗིད་ཆུ་
ཤེལ་ནོར་བུ་མུ་ཏིག་དྲ་བའི་ཕྲེང་འཛིན་མ། །དབྱངས་ཅན་དཔལ་མོ་དཀྱུས་རིང་ཟུར་མིག་གཡོ་
བ་གང་དེ་བདག་བློའི་དཔལ་དུ་འཇུག་གྱུར་ཅིག། གང་གི་གསུང་ཟེར་སྣང་བའི་དཔལ་ཅན་
དཔའ་བོ་ཞེས་བྱའི་སྙན་ངག་མཁན་བྱུང་སྟེ། །དེའི་སྙན་ངག་གསེར་གྱི་རི་མོས་གྲགས་པའི་
ཚོན་རིས་དུ་མ་ཅི་ཡང་བཀྲ། །གང་ཕྱིར་སྐྱེ་བོ་དམ་པའི་མཐུ་ནི་སྙན་ངག་ལས་འོངས་དེ་ཕྱིར་
གསལ་བ་ནི། །བློ་གྲོས་ནོར་ལྡན་བློ་ཡིས་འཛིན་གྱུར་ད་ནི་གྲགས་པའི་དཔག་བསམ་ཤིང་ལྟར་
གྱུར། །བདག་བློའི་ནམ་མཁར་ཤེས་བྱའི་སྤྲིན་ཕྲེང་རབ་ཏུ་གཡོ་བའི་གར་བྱེད་ཅིང༌། །སྙན་ངག་
སྙན་པའི་འབྲུག་སྒྲ་ཆེར་སྒྲོག་ལེགས་བཤད་གློག་འོད་རབ་འཁྱུག་ལ། །རྒྱན་མང་རྒྱན་གྱིས་
རྣམ་པར་རབ་བཀྲ་རིན་ཆེན་འབར་བའི་གནམ་ལྕགས་ཀྱིས། །རབ་ཏུ་བརྟན་ལྡན་གསེར་གྱི་
ས་གཞི་ཀུས་ནས་ཤིགས་ཤིགས་འདར་རམ་སྙམ། །ཚུལ་འདི་ཕྱོགས་ཀྱི་ན་ཆུང་རྣ་བའི་དཔལ་
-386-

མཁས་པ་འཇུག་པའི་སྒོ་ལས། སྒྲ་རིག་པའི་ཡན་ལག་སྙན་ངག་གི་སྐོར་བཞུགས།
དུ་བརྒྱན་གྱུར་ཅིག། ཟླ་ཟེར་འོད་ཀྱིས་རོལ་བའི་མཚོ་ལས་བདུད་རྩི་འཕྱུར་བ་བཞིན། །རྣམ་
པར་སྤེལ་བའི་སྙན་ངག་རྒྱ་ཆེན་རྒྱལ་བའི་རྗེས་ཞུགས་ལ། །བློ་གྲོས་རབ་གསལ་དཔལ་ལྡན་
བཟང་པོའི་ལུགས་བྱས་མགུལ་རྒྱན་ཡིན། །སྔོན་བྱུང་གྲོང་ཁྱེར་ཐུན་མཚམས་སྤྲིན་རུམ་ནས། །
བྱུང་བའི་གཏམ་སྙན་འོད་དཀར་རྒྱས་པའི་ཟེར། །ལྷུང་བས་བློ་གསལ་ཀུ་མུ་ད་ཡི་དཔལ། །
གང་ཐོས་རྣ་བར་དབྱངས་ཅན་དཔལ་རབ་བསྐྲུན། །མཚུངས་མེད་འཇམ་དབྱངས་བཀའ་དྲིན་
དང༌། །བློ་གྲོས་གསར་པ་མཉམ་དུ་འཕེལ། །བདག་བློ་རྒྱུ་སྐར་རྒྱལ་པོ་དང༌། །སྙན་ངག་ཀུན་
ད་མཉམ་དུ་རྒྱས། །སྔོན་ཆད་བོད་འདིར་སྙན་ངག་ཚུལ་ལ་བློ་གྲོས་མཁས་པར་སྦྱངས་རྣམས་
ཀྱིས། །རྒྱན་དང་སྤེལ་བའི་ཟློས་གར་རྒྱ་ཆེན་སྐྱུར་ཚུལ་གསལ་བར་མ་ཁྱས་པས། །དེ་ཕྱིར་སྙན་
ངག་དབྱངས་ཅན་མགུལ་རྒྱན་དབང་པོའི་གཞུ་ལྟར་ཉེར་བཀྲ་བ། །མཛད་པ་རྨད་བྱུང་སྤྲིན
ཚོགས་རབས་ལས་ཟབ་སྙན་རྗེས་ཆགས་འདི་བརྩམས་སོ། །དེ་ཡང་རི་བོ་གངས་ཅན་གྱི་ཁྲོད་
འདིར་རྒྱལ་པོ་གསེར་གྱི་འབྱུང་གནས་དྲི་མ་མེད་པའི་དཔལ་གྱི་རབས་ལས་བྱུང་བའི་ཟློས་
གར་མེ་ཏོག་ཀུ་མུད་ཏའི་དགའ་སྟོན་མཁས་པ་དགའ་བར་བྱེད་ཅིང༌། སྐྱེ་བོ་རྣམས་ཡིད་འཛིན་
པས་ཕྱི་མའི་མཐའི་ཕྱི་མར་ཡང་གྲགས་པའི་འོད་དཀར་ག་བུར་གྱི་དྲི་མ་ལྟ་བུ་མ་འོངས་པའི་སྐྱེ་
བོ་དང༌། ད་ལྟ་བ་རྣམས་ཀྱི་རྣ་བར་ཡུན་དུ་འཇུག་པར་བྱེད་ཅིང་ལྷག་པའི་ལྷས་རྗེས་སུ་སྐོང་
བར་གྱུར་པའི་ཕྱིར། སྙན་ངག་གི་དགའ་སྟོན་བློ་གསལ་བློ་གྲོས་ཀྱི་ཀུ་མུ་ཏ་གསར་དུ་འཛུམ་
པར་བྱེད་པ་དག་སྤྲོ་སྟེ། དེ་ལ་འདི་སྐད་དུ། སྔོན་བྱུང་འབར་བའི་གྲོང་ཁྱེར་དམ་པ་གསེར་གྱི་མེ་
ཏོག་ཞེས་བྱ་བྱུང༌། རིན་ཆེན་ཁང་བཟང་ཤེལ་ལས་ཆགས་ཚོན་འོད་ཆགས་འབར་བའི་དཔལ་
གྱིས་མཛེས། །གང་ཞིག་རྡོས་ཐལ་གྱིས་བགོས་རྣམ་བཀྲའི་ཚོན་རིས་དུ་མས་བཀྲ། །ཕུན་
ཚོགས་འབར་བའི་བ་གམ་དང་བཅས་རིན་ཆེན་གསེར་གྱི་གཞལ་ཡས་ཁང༌། །དྲི་ཞིམ་མེ་ཏོག་
ཕྲེང་བའི་སྐྱེད་ཚལ་འབབ་ཆུའི་ན་ཆུང་གླུ་དབྱངས་ཅན། །འཁྲི་ཤིང་གཞོན་ནུའི་གོས་སྔོན་གྱོན་
-387-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལ་ཁུ་བྱུག་མྱོས་པའི་དབྱངས་སྒྲོག་པ། །འོད་ཆགས་སྔོ་ལྗང་འཁྲིག་པའི་པད་མཚོའི་ཆུ་རླབས
ཕྲེང་བའི་གར་བྱེད་པ། །གྲོང་ཁྱེར་མུ་ཏིག་ཕྲེང་བ་ལྟར་སྤེལ་ས་ཡི་ཐིག་ལེར་གྱུར་པ་ཡོད། །གྲོང་
ཁྱེར་དེ་ཡི་དབུས་ན་ནི། །ཁང་བཟང་རིན་ཆེན་བདུན་ལྡན་པ། །ཤེལ་གྱི་དྲ་བའི་ཕྲེང་བས་
བརྒྱན། །དྲི་མེད་ཞེས་བྱའི་རྒྱལ་པོ་གནས། །གང་གི་གྲོང་ཁྱེར་དཔག་བསམ་ཤིང་། །སྔོན་འོད་
གསར་པ་ནོར་བུའི་ཕྲེང་། །སྤེལ་ལེགས་ས་ཡི་ཐིག་ལེ་དེས། །ལྷ་དབང་ཁང་བཟང་ཕྲོགས་
སམ་སྙམ། །དེ་ལྟ་བུའི་གྲོང་ཁྱེར་རིན་པོ་ཆེ་སྣ་བདུན་ལས་གྲུབ་པ་ཡོད་དེ། དེའི་དབུས་ན་རྒྱལ་
པོ་གསེར་གྱི་འབྱུང་གནས་དྲི་མ་མེད་པའི་དཔལ་ཞེས་བྱ་བ་ལ། ཁྱིའུ་དུང་གི་གཙུག་ཕུད་དང་
ཚངས་པའི་ཟླ་ཟེར་གཉིས་ཡོད་པས། དེ་གཉིས་ཀྱིས་མེ་ཏོག་གི་སྐྱེད་མོས་ཚལ་དུ་གླང་པོ་ཆེའི་
ཚོགས་ལ་ཞོན་ནས་རྒྱུ་ཞིང་སོང་བ་ན། ཁྲུས་ཀྱི་རྫི་ང་བུའི་འགྲམ་ན་སྙན་ངག་གི་བསྟན་བཅོས་
ལ་མཁས་པའི་དགེ་སྦྱོང་ཞིག་ཚིགས་སུ་བཅད་པའི་དབྱངས་སྙན་སྒྲོག་པ་ཐོས་པས་ཡིད་ཚིམ་
པར་གྱུར་ཏེ། དུང་གི་གཙུག་ཕུད་ཀྱིས་སྨྲས་པ། དེ་རིང་རྫིང་བུ་བཟང་པོ་འདིར། །ངུར་པའི་ཕྲེང་
བས་ཁེབས་པ་རྣམས། །ཅ་ཅོའི་དབྱངས་སྙན་སྒྲོག་པ་འདི། །དགེ་སྦྱོང་ལ་ནི་འགྲན་པར་ངེས། །
ཚངས་པའི་ཟླ་ཟེར་གྱིས་སྨྲས་པ། །གང་གི་ལུས་ལ་རྡུལ་གྱིས་མ་བགོས་ཤིང༌། །ཐར་པའི་རྒྱལ་
མཚན་རྨད་བྱུང་འཛིན་པ་དེས། །རྒྱུད་མང་རྒྱུད་ལས་བྱུང་བའི་དབྱངས་སྙན་ལྟར། །གང་དེ་
སྒྲོགས་པས་བདག་ལ་བསྟན་དུ་གསོལ། དགེ་སྦྱོང་གིས་སྨྲས་པ། བདག་བློ་ཕྱོགས་བྲལ་སྙན་
ངག་གངས་ཅན་མཚོ། །མི་ཟད་འབྱོར་པའི་སྤྲིན་དཀར་ལས་འོངས་པ། །ཟླ་ཟེར་གྱིས་བསྐྱོད་
ནོར་བུ་རྣམ་འཕེལ་བའི། །གང་བློའི་ཚལ་དུ་རྒྱལ་བས་འདི་སྤྲུལ་ཏོ། །ཞེས་སྨྲས་པ་ན། ཁྱིའུ་
གཞོན་ནུ་གཉིས་དགའ་བའི་བསམ་པ་ཕུལ་དུ་བྱུང་བ་སྐྱེས་ཏེ་སྨྲས་པ། ཡིད་བཞིན་མཚོ་རྒྱས་
ཟླ་ཟེར་གྱིས་ཁྱབ་ཀུ་མུ་ཏས་བརྒྱན་རབ་མཛེས་པ། །ཙན་དན་དྲིས་བགོས་པདྨ་ཀར་དང་གེ་
སར་འཛུམ་པ་བུང་བའི་དཔལ། །ཟློས་གར་དགའ་སྟོན་ཡན་ལག་བདུན་ལྡན་སྙན་པའི་མེ་ཏོག་
-388-

མཁས་པ་འཇུག་པའི་སྒོ་ལས། སྒྲ་རིག་པའི་ཡན་ལག་སྙན་ངག་གི་སྐོར་བཞུགས།
སྤྲིན་རུམ་ནས། །རྣམ་དག་རྒྱན་ལྡན་འཇའ་རིས་ཀྱིས་བཀྲ་སྤྲིན་དཀར་གཡོ་བཞིན་གསལ་
བར་འཛོད། །ཅེས་སྨྲས་ནས་ཀྭ་ཡེ་དགེ་སྦྱོང་ཆེན་པོ་བདག་ཅག་གི་གནས་རྒྱལ་པོའི་ཁབ་དུ་
སྤྱན་འདྲེན་ན་སྙན་ངག་གི་ཕྱིར་འབྱོན་པར་རིགས་སོ། །དགེ་སྦྱོང་གིས་དེ་བཞིན་དུ་བྱའོ་ཞེས་
གནང་བ་ནས། ཤིང་རྟ་ནོར་བུའི་དྲ་བས་བརྒྱན་པ་ལ་དྲངས་ཏེ་སོང་བ་ན། གྲོང་ཁྱེར་གསེར་གྱི་
མེ་ཏོག་ཅེས་བྱ་བ་རུ་རིན་པོ་ཆེ་སྣ་བདུན་ལས་གྲུབ་པ། ཀུན་ནས་དཔག་ཚད་བརྒྱར་སྣང་བ།
ཕོ་བྲང་ནོར་བུའི་དྲ་བ་ཅན། གསེར་གྱི་དྲིལ་བུ་གཡེར་ཁ་དང༌། ཀུ་མུ་ཏའི་ཕྲེང་བས་སྦྲེལ་པ་
ལས་སྒྲ་སྙན་པ་དུ་མ་འབྱུང་བ། ཕྱོགས་ཕྱོགས་སུ་རྒྱལ་མཚན་དང༌། རྔ་ཡབ་ནོར་བུའི་ཡུ་བ་
ཅན་དང་། གདུགས་དཀར་པོས་ལེགས་པར་མཛེས་པའི་སྐྱེད་མོས་ཚལ། ཟླ་བ་བཟང་ལྡན་གྱི་
ལྡུམ་ར་མེ་ཏོག་གིས་བརྒྱན་པར་མ་ལ་དྲི་བཞོན་གྱིས་བསྐྱོད་པ་ན་ལྷའི་དྲི་ཞིམ་པོའི་ངད་དལ་
བུས་ལྡང་བ། གངས་རིའི་ཕྲེང་བས་ཉེ་བར་བསྐོར་བ་དག་ལ་ཉི་འོད་ཀྱིས་བཞུ་བའི་འབབ་ཆུ་
ལྷུང་ལྷུང་གི་སྒྲ་དང་བཅས་པས་སྐྱེད་མོས་ཚལ་དུ་དལ་བུས་རྒྱུ་བར་བྱེད་པ། སྐྱེད་མོས་ཚལ་
རབ་ཏུ་རྒྱས་པ་དེའི་ནང་ན་ཡང་ཁང་བཟང་རྒྱ་མཚོའི་སྙིང་པོ་ཞེས་བྱ་བ་ཤེལ་གྱི་བ་གམ་འོད་
ཟེར་དཀར་པོ་དང་དམར་པོ་དང༌། དེ་བཞིན་དུ་སྔོན་པོ་དང་སེར་པོ་དང་ནོར་བུ་འཐོན་ཀའི་འོད་
རབ་ཏུ་འཁྲུག་པའི་གློ་འབུར་རྣམས་ཀྱི་མགུལ་ནས་ཉི་མ་དང་ཟླ་བས་བསྐོར་ཞིང་སྐར་མའི་
ཕྲེང་བས་རྣམ་པར་དཀྲིགས་པར་ཤིང་རྟའི་ཁ་ལོ་དྲངས་ཏེ་ཕྱིན་པ་ན། དགེ་སྦྱོང་གིས་སྨྲས་པ།
བདུད་རྩི་ཟགས་པའི་འོད་ཟེར་ཅན་དེས་རྣམ་པར་གསལ་བར་གང་བྱས་ཁང་བཟང་དབང་པོའི་
གཞུ་ལྟར་རབ་བཀྲ་ཤིང༌། །ཤེལ་གྱི་བ་གམ་མདའ་ཡབ་དཀར་པོ་འོད་ཟེར་སྟོང་ལྡན་རྣམ་པར་
གཡོ་བཞིན་ཉི་ཟླ་ཟུང་གི་༼/སྐྱེད་བཅིངས་*སྐེད་ཆིངས*ཅན། །ལྷ་དང་ལྷ་མིན་མིའམ་ཅི་ཡི་
གྲོང་ཁྱེར་ལས་ཀྱང་མངོན་པར་རྒྱལ་འདོད་རྒྱལ་བའི་ཕོ་བྲང་ལས་འགོངས་པ། །སྤྲིན་བྲལ་
རོལ་པའི་རྟ་བདུན་བྱེ་བས་འགོངས་པར་མ་གྱུར་གཟི་བརྗིད་ཁུར་ལྡན་ཁང་བཟང་བྱེད་པོས་
-389-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བཀོད་པར་ངེས། །སྐྱེད་ཚལ་ཡིད་འོང་བུང་བའི་དར་དིར་ཅན། །སྣ་ཚོགས་ཚོན་གྱིས་བཀྲ་བའི་
རྫི་ང་བུའི་འགྲམ། །ཐིང་རིལ་གཞད་དང་ངུར་པ་གཞོན་ནུ་རྣམས། །ཕན་ཚུན་དགའ་བས་གཏམ་
སྙན་སྒྲོག་པ་བཞིན།
།དབྱར་སྐྱེས་ཤིང་ལྗོན་གསར་པའི་གོས་གྱོན་ཅན། །ཁུ་བྱུག་བུ་མོ་མྱོས་
པའི་རྒྱང་གླུ་དང༌། །སྤྲིན་བྲལ་རོལ་པར་གླང་ཆེན་མཚོར་འཇུག་པའི། །སྐྱེད་ཚལ་འདི་འདྲ་
གངས་ཅན་རྒྱན་དུ་ཆེ། །ཞེས་སྒྲོགས་ཤིང་རྒྱལ་བུ་གཞོན་ནུ་གླང་པོ་གསེར་གྱི་དྲ་བས་གཡོགས་
པ་ལ་ཞོན་པ་དག་དང་འགྲོགས་ཏེ་དགེ་སྦྱོང་གི་ཤིང་རྟ་ཁ་ལོ་བསྒྱུར་ཏེ་ལྷོ་ཕྱོགས་ཀྱི་སྐྱེད་མོས་
ཚལ་མེ་ཏོག་བཟང་ལྡན་གྱི་ལྡུམ་རར་ཕྱིན་པ་ན། སྤྲིན་གྱི་སྙིང་པོ་ཞེས་བྱ་བའི་ཁང་བཟང༌། རིན་
པོ་ཆེ་མཐིང་གི་འོད་ལྡན་བཀྲ་བའི་བ་གམ་འོད་ཟེར་རྣམ་པ་དུ་མ་འཁྲུགས་པའི་སྤྲིན་དཀར་པོ་
དང། འཇའ་རིས་ཀྱིས་བ་གམ་གྱི་མགུལ་ནས་འཁྱུད་པ་ལྷའི་རྣམ་པར་འཕྲུལ་པ་ལས་ཀྱང་
ཆེས་ལྷག་ཅིང་། འོད་ཀྱི་གུར་ཁྱིམ་དང་མེ་ཏོག་གི་ཁང་པ་དང་སྤྲིན་གྱི་ཡོལ་བའི་ནང་ནས། རྫུ་
འཕྲུལ་གྱི་རྣམ་པར་འཕྲུལ་པའི་ལྷ་བུ་གཞོན་ནུ་རྣམས་གདུགས་དཀར་པོ་གསེར་གྱི་ཡུ་བ་ཅན་
བསྐོར་ཞིང་སིལ་སྙན་དག་སྒྲོགས་ལ་མེ་ཏོག་གི་ཆར་ཟིམ་ཟིམ་འབེབས་པར་བྱེད་པ་དག་སྣང
ཞིང་། སྐྱེད་ཚལ་གྱི་ནང་རྡ ཡང་མཚོ་དང་མཚེའུ་དང་འབབ་ཆུ་རྣམས་ཁ་དོག་དུ་མ་སྣང་ཞིང་དེ་
རྣམས་ལ་མེ་ཏོག་གི་ཚོན་གྱིས་ལེགས་པར་བྲེས་པ། ཐིང་རིལ་དང་གཞད་དང་ངུར་པ་རྣམས་
རྣམ་པར་རྒྱུ་ཞིང་འཚེ་བ་མེད་པ། རྩ་བ་དང་ཡལ་ག་དང་ལོ་མ་དང་འབྲས་བུ་གཡུར་ལྕི་བའི་
བཟའ་ཤིང་གི་ར་བ་ན་མངོན་པར་དགའ་བ་དག་ལ། རྨ་བྱ་དང་ནེ་ཙོ་དང་རི་སྐྱེགས་དང་ཁུ་བྱུག་
གི་སྒྲ་སྙན་པ་སྙན་པར་སྒྲོག་པ། ས་གཞི་རྩ་ལྗང་ཀུས་རྣམ་པར་སྤྲས་པ། ཕན་ཚུན་མེ་ཏོག་སྣ་
ཚོགས་ཁ་བྱེ་བ་དང༌། རབ་ཏུ་བྱེ་བ་དག་ཅིག་གིས་ཅིག་ལ་གཞད་པའི་མདངས་ཅན་དྲི་རབ་ཏུ་
འཕྲོ་བ་དག་ལ་བུང་བ་རྣམས་མངོན་པར་ལྡིང་ཞིང་གླུ་དང་དབྱངས་སྙན་པ་དག་གིས་མངོན་
པར་མཛེས་པ་ཡོན་དེ། དེ་དག་གི་དབུས་ན་ཀླུའི་རྒྱལ་པོ་གཙུག་ན་རིན་ཆེན་གྱི་གནས། མཚོ་
-390-

མཁས་པ་འཇུག་པའི་སྒོ་ལས། སྒྲ་རིག་པའི་ཡན་ལག་སྙན་ངག་གི་སྐོར་བཞུགས།
བཻ་ཌཱུརྱའི་དབུས་ཞེས་བྱ་བར་གྲོང་ཁྱེར་བ་རྣམས་དུས་བཟང་པོ་དག་ལ་མེ་ཏོག་ཀུ་མུ་ཏའི་
དགའ་སྟོན་བྱེད་པ་ན་ཀླུའི་རྒྱལ་པོ་ཡང་ལྟད་མོའི་ཕྱིར་རིན་པོ་ཆེས་རྣམ་པར་སྤྲས་པའི་གདུགས་
དང་། རྒྱལ་མཚན་གྱིས་རྣམ་པར་སྤྲས་ནས། ཀླུ་གདུག་པའི་གནོད་པ་མེད་བཞིན་དུ་ལྟ་བར་
བྱེད་པའི་ཚལ་ཉམས་དགའ་བར་ཤིང་རྟ་དྲངས་པ་ན། དགེ་སྦྱོང་གིས་སྨྲས་པ། ཡངས་པའི་
ཁང་བཟང་འཇའ་འོད་སྤྲིན་གྱི་ཕྲེང་བའི་མགུལ་ནས་དཀར་གསལ་རི་མོ་གྱ་གྱུ་ཅན། །གསེར་
གྱི་མདོག་ཅན་བསོད་ནམས་ཚོན་བཀྲ་མཐོ་རིས་བདག་པོའི་དཔལ་འབྱོར་ལས་འགོངས་ཕུལ་
བྱུང་བ། །སྤྲིན་སྔོན་རུམ་ནས་ཟླ་ཟེར་གྱིས་ཁྱབ་སྣང་ལྡན་ཆུ་མཚོར་དམར་སེར་ཆུ་རིས་བསྐྱོད་
པའི་གར། །གང་གི་དཔལ་དེ་ས་གསུམ་ཁྱོན་དང་ཤེས་བྱའི་མཚམས་ལ་རྒྱ་ཆེའི་ཡོན་ཏན་ཤོང་
བ་ལྟར། །ཨུཏྤལ་སྔོན་ལྗང་དཀྲིགས་པའི་སྤ